Мы зараз не будзем абмяркоўваць, навошта ўвогуле патрэбны сярэдні бал, які ён бывае і што паказвае. Давайце выйдзем за межы прыватнай сітуацыі і звернем увагу на тэндэнцыю. Міністэрства публікуе чарговую пастанову. Цалкам слушную пастанову. Няхай яна закранае нешта павярхоўнае, не прэтэндуе на рэвалюцыйнасць, але спрыяе паляпшэнню сітуацыі. Пастанова апісваецца па тэлебачанні і ў інтэрнеце са станоўчага боку, прыводзяцца варыянты плёну, да якога яна прывядзе, анансуюцца нават наступныя крокі ў гэтым напрамку. Гледачы-чытачы шчаслівыя, настаўнікі заспакоеныя, чыноўнікі ганарацца сабой і атрымліваюць узнагароды, прэміі і павышэнні.